ลูกสาวเป็นฮีแมงจิโอมาที่ศรีษะมันแตกแล้วเป็นหนองอันตรายไหมค่ะ
สวัสดีค่ะ หากเป็นก้อนเนื้องอกหลอดเลือดอยู่ (hemangioma) และเกิดการแตกออกและมีหนองไหลออกมา แสดงว่าเกิดการอักเสบติดเชื้อขึ้น แต่ก็ต้องมีอากรเจ็บ หรือปวดร่วมด้วย หากไม่มีอาการเจ็บหรือปวด ก็อาจไม่ใช่ก้อนเนื้องอก hemangioma ก็ได้ แต่อาจเป็นซีสต์ไขมันใต้ผิวหนัง (epidermal inclusion cyst) ซึ่งเกิดจากเซลล์ผิวหนังชั้นนอกอยู่ผิดที่ โดยไปอยู่ในผิวชั้นหนังแท้แล้วผลิตสารเคอราตินสะสมจนเกิดซีสต์ขึ้น อาการคือจะคลำได้เป็นก้อนหรือตุ่มที่ค่อนข้างนิ่ม อาจพบรูเปิดจากก้อน และหากบีบออกอาจเห็นมีสารสีขาวคล้ายเนย มีกลิ่นเหม็น ดูคล้ายหนอง โดยปกติจะไม่ได้ทำให้มีอาการเจ็บหรือปวดดังนั้น แนะนำควรไปพบแพทย์เพื่อให้การดูแลรักษาค่ะ เพราะหากเป็นการอักเสบติดเชื้อจนเป็นหนอง ก็ต้องระบายเอาหนองออกให้หมดและทานยาปฏิชีวนะฆ่าเชื้อ หรือหากเป็นก้อนซีสต์หรือเนื้องอกอื่นๆ ก็ต้องผ่าตัดเอาออกไปค่ะ ในเบื้องต้น ก็ควรใช้ผาก๊อซชุบน้ำเกลือสำหรับล้างแผล มาเช็ดเอาหนองออกไปก่อน และใส่ยาฆ่าเชื้อ เช่น โพวิโดน ไอโอดีน เป็นต้น และควรปิดบาดแผลไว้ป้องกันไม่ใช้ลูกเผลอเอามือไปสัมผัสค่ะ